stanford-oval/wikipedia huggingface dataset:
Bordj Bou Arreridjin maakunta
Aiheesta muualla

Bordj Bou Arreridjin matkailusivusto (arabiaksi), (ranskaksi), (englanniksi)
Algerian maakunnat
Adrar
Aïn Defla
Aïn Témouchent
Alger
Annaba
Batna
Béchar
Béjaïa
Béni Abbès
Biskra
Blida
Bordj Badji Mokhtar
Bordj Bou Arreridj
Bouira
Boumerdès
Chlef
Constantine
Djanet
Djelfa
El Bayadh
El Meghaïer
El Meniaa
El Oued
El Tarf
Ghardaïa
Guelma
Illizi
In Guezzam
In Salah
Jijel
Khenchela
Laghouat
Mascara
Médéa
Mila
Mostaganem
M’Sila
Naâma
Oran
Ouargla
Ouled Djellal
Oum El Bouaghi
Relizane
Saïda
Sétif
Sidi Bel Abbès
Skikda
Souk Ahras
Tamanrasset
Tébessa
Tiaret
Timimoun
Tindouf
Tipaza
Tissemsilt
Tizi Ouzou
Tlemcen
Touggourt
Britt Ingunn Nydal

| Britt Ingunn Nydal |
| --- | --- |

Henkilötiedot
Syntynyt: 10. marraskuuta 1989 (ikä 34)
Uran tiedot
Seura:  Njård
Laji:  maastohiihto 
Maailmancup
Kaudet:  2008–
Voitot:  0
Palkintokorokkeella:  0
 Tietolaatikko päivitetty 1. joulukuuta 2014 
Britt Ingunn Nydal (s. 10. marraskuuta 1989) on norjalainen maastohiihtäjä ja suunnistaja.
Nydal saavutti hopeaa suunnistuksen nuorten MM-kilpailujen keskimatkalla vuonna 2009. Norjan viestijoukkueen mukana hän saavutti myös hopeaa.
Maastohiihdossa Nydal saavutti Otepäässä järjestetyissä alle 23-vuotiaiden MM-kilpailuissa 2011 hopeaa sekä perinteisen hiihtotavan sprintissä että 15 kilometrin yhdistelmäkilpailussa. Maastohiihdon maailmancupissa Nydal kilpaili ensimmäisen kerran Drammenissa maaliskuussa 2008 sijoittuen perinteisen hiihtotavan sprintissä 54:nneksi. Ensimmäiset maailmancupin pisteensä hän saavutti helmikuussa 2011 oltuaan Drammenin 10 kilometrin perinteisen hiihtotavan kilpailussa 29:s. Parhaimmillaan hän on sijoittunut maailmancupin henkilökohtaisissa kilpailuissa 25:nneksi La Clusaz'n perinteisen hiihtotavan yhteislähtökilpailussa tammikuussa 2013.
Jure Bogataj

| Mitalit | Mitalit | Mitalit |  |
| --- | --- | --- | --- |
|  Jure Bogataj |  Jure Bogataj |  Jure Bogataj |  |
Maa:  Slovenia
Miesten mäkihyppy
| MM-kilpailut  | MM-kilpailut  | MM-kilpailut  |  |
|  Pronssia | Oberstdorf 2005 | normaalimäen joukkuekilpailu |  |
Jure Bogataj (s. 26. huhtikuuta 1985 Kranj) on slovenialainen mäkihyppääjä, joukkuemäen MM-mitalisti.
Jure Bogataj oli voittamassa Slovenialle normaalimäen joukkuekilpailun MM-pronssia Oberstdorfissa 2005, jossa hänen lisäkseen kilpailivat Jernej Damjan, Primož Peterka ja Rok Benkovič. Hän sijoittui samoissa kisoissa myös suurmäen 28:nneksi ja normaalimäen 40:nneksi. Hän sijoittui myös neljänneksi samalla joukkueella suurmäen joukkuekilpailussa.
Bogataj kilpaili ensimmäisen maailmancupin kilpailunsa Tšekin Liberecissä 10. tammikuuta 2004 sijoittuen suurmäen 33:nneksi. Hänen paras sijoitukse maailmancupissa on Sapporon suurmäen kahdestoista tila 5. helmikuuta 2005.
Bogataj oli voittamassa myös Slovenialle normaalimäen joukkuekisan juniorien MM-hopeaa Sollefteassa 2003 sijoittuen siellä myös normaalimäen neljänneksitoista.
Hän edusti seuratasolla SK Triglav Kranjia.
CNC

CNC tai Cnc voi tarkoittaa seuraavia asioita:
tietokoneistettu numeerinen ohjaus, Computerized Numerical Control tai Computer Numerical Control, työstölaitteiden ohjaus
Kravun tähdistö (Cancer)
Command & Conquer -pelisarjaa
Centre national de la cinématographie, Ranskan kansallinen elokuvakeskus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CNC”, voi hakea sivunnimihaulla, laajalla sivunnimihaulla tai tekstihaulla.
Juho Takkinen

Juho (Johan) Takkinen (23. elokuuta 1838 Posio – 13. helmikuuta 1892 Kittilä) oli lestadiolainen saarnaaja. Hän teki saarnamatkoja Suomessa, Ruotsissa, Norjassa, Venäjällä ja Pohjois-Amerikassa. Ruotsin Lapin lestadiolaisseurakunta Juhani Raattamaan johdolla lähetti Takkisen ja Frans H. Nikan lähetysmatkalle Amerikkaan vuonna 1877. Seuraavana vuonna Takkinen muutti pysyvästi Amerikkaan.
Takkinen nousi Calumetin lestadiolaisen seurakunnan johtoon 1878, ja harjoitti kovaa kirkkokuria mikä johti seurakunnan jakautumiseen kahtia.
Hän julkaisi vuonna 1880 kirjan nimeltä Amerikan Suomalainen Aapinen. Takkinen matkusti Eurooppaan viimeisen kerran syksyllä 1891 ja kuoli tällä matkalla.
Julkaisuja

Amerikan Suomalainen Aapinen 1880.
Johan Takkinen. 100 kirjettä ajalta 1874-1892. Esipuhe Lauri Koistinen ja Eero Mäkelä 1992.
Johan Takkinen. Brev och skrivelser 2018. Redaktörer Lars-Erik Wikberg och Mauri Kinnunen. Biblioteca Laestadiana 2018.
Aiheesta muualla

Johan Takkisen elämäkerta Amerikan Suomalaisessa Lehdessä 1892
Bordighera

| Bordighera |
| --- | --- |

 lippu:  vaakuna
 Bordighera
 Koordinaatit: 43°47′N, 7°40′E 
Valtio:  Italia
Alue:  Liguria
Maakunta:  Imperia
Hallinto:  
 – Hallinnon tyyppi:  Kunta
 – Pormestari:  Giacomo Pallanca
Pinta-ala:  
 – Kokonaispinta-ala:  10,41 km²
Väkiluku (2014):  10 453
 – Väestötiheys:  1 004 as./km²
 
 www.bordighera.it 
Infobox OKVirheellinen NIMI-arvo: 
Bordighera on kaupunki Italian Liguriassa. Se kuuluu Imperian maakuntaan.
Bordigheran perustivat liguurit 300-luvulla eaa. Sen pinta-ala on 10 km² ja väkiluku noin 10 400 (2014). Nykyisenä pormestarina toimii Giacomo Pallanca.
Ystävyyskaupungit

Villefranche-sur-Mer (Ranska)
Neckarsulm (Saksa)
Aiheesta muualla

Kuvia tai muita tiedostoja aiheesta Bordighera Wikimedia Commonsissa
Viralliset sivut (italiaksi), (englanniksi), (saksaksi), (ranskaksi), (espanjaksi)
Imperian maakunta
Airole | Apricale | Aquila d’Arroscia | Armo | Aurigo | Badalucco | Bajardo | Bordighera | Borghetto d’Arroscia | Borgomaro | Camporosso | Caravonica | Carpasio | Castellaro | Castel Vittorio | Ceriana | Cervo | Cesio | Chiusanico | Chiusavecchia | Cipressa | Civezza | Cosio di Arroscia | Costarainera | Diano Arentino | Diano Castello | Diano Marina | Diano San Pietro | Dolceacqua | Dolcedo | Imperia | Isolabona | Lucinasco | Mendatica | Molini di Triora | Montalto Ligure | Montegrosso Pian Latte | Olivetta San Michele | Ospedaletti | Perinaldo | Pietrabruna | Pieve di Teco | Pigna | Pompeiana | Pontedassio | Pornassio | Prelà | Ranzo | Rezzo | Riva Ligure | Rocchetta Nervina | San Bartolomeo al Mare | San Biagio della Cima | San Lorenzo al Mare | Sanremo | Santo Stefano al Mare | Seborga | Soldano | Taggia | Terzorio | Triora | Vallebona | Vallecrosia | Vasia | Ventimiglia | Vessalico | Villa Faraldi
Jenny Jägerfeld

Jenny Jägerfeld Göteborgin kirjamessuilla 2014.
Jenny Jägerfeld (s. 6. huhtikuuta 1974 Skärblacka) on ruotsalainen kirjailija ja psykologi.
Jägerfeldin esikoisteos Hål i huvudet ilmestyi vuonna 2006. Vuonna 2010 hän sai lasten- ja nuortenkirjallisuuden August-palkinnon teoksestaan  Oli kerran äiti joka katosi. Jägerfeldille myönnettiin Astrid Lindgren -palkinto vuonna 2017. Hän on saanut myös Ruotsin radion lastenkirjapalkkinnon teoksistaan Comedy Queen (2018) ja Mun huikea elämä (2020). Molemmat teokset olivat myös August-palkintoehdokkaina.
Suomennetut teokset

Oli kerran äiti joka katosi.  (Här ligger jag och blöder, 2010)  Suomentanut Sirkka-Liisa Sjöblom. Hämeenlinna:  Karisto, 2011.  ISBN 978-951-23-5432-0.
Comedy Queen.  (Comedy Queen, 2018)  Suomentanut Katriina Kauppila. Helsinki:  Otava, 2019.  ISBN 978-951-1-33888-8.
Mun huikea elämä.  (Mitt storslagna liv, 2019)  Suomentanut Katriina Kauppila. Helsinki:  Otava, 2020.  ISBN 978-951-1-34426-1.
Jägerfeld, Jenny & Strandberg, Mats: Frankenstein terapiassa: kauhuklassikot psykologilla.  (Monster i terapi: skräcklitteraturens ikoner hos psykologen, 2020)  Suomentanut Sirje Niitepõld. Helsinki:  Like, 2020.  ISBN 978-951-1-37315-5.
Aiheesta muualla

Jenny Jägerfeldin verkkosivut (ruotsiksi)
Britannian Grand Prix 2005

|  Britannian Grand Prix 2005  |
| --- | --- |
 11. osakilpailu 19 osakilpailusta kaudella 2005. 

Päivämäärä:  10. heinäkuuta 2005
Sijainti:  Silverstone Circuit, Northamptonshire, Yhdistynyt kuningaskunta
Ratatyyppi:  Moottorirata
Radan pituus:  5,141 km
Kilpailun pituus:  60 kierrosta, 308,355 km
Sää:   Aurinkoinen
Paalupaikka
Kuljettaja:   Fernando Alonso   (Renault)
Paaluaika:  1.19,905
Palkintokoroke
Voittaja:   Juan Pablo Montoya   (McLaren)
Toinen:   Fernando Alonso   (Renault)
Kolmas:   Kimi Räikkönen   (McLaren)
Nopein kierros
Kuljettaja:   Kimi Räikkönen   (McLaren)
Kierrosaika:  1.20,502 (kierroksella 60)
Britannian Grand Prix 2005 oli Formula 1 -kauden 11. osakilpailu, joka ajettiin 8.–10. heinäkuuta 2005 Silverstonen radalla Englannissa.
McLaren-tallin kolumbialaiskuljettaja Juan Pablo Montoya voitti kilpailun runsaan kahden sekunnin erolla toiseksi tulleeseen Renault'n Fernando Alonsoon. Voitto oli Montoyalle ensimmäinen Mclarenilla.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 10 |  Juan Pablo Montoya | McLaren-Mercedes | 60 | 1.24.29,588 | 4. | 10 |
| 2. | 5 |  Fernando Alonso | Renault | 60 | +2,739 | 1. | 8 |
| 3. | 9 |  Kimi Räikkönen | McLaren-Mercedes | 60 | +14,436 | 2. | 6 |
| 4. | 6 |  Giancarlo Fisichella | Renault | 60 | +17,914 | 7. | 5 |
| 5. | 3 |  Jenson Button | BAR-Honda | 60 | +40,264 | 3. | 4 |
| 6. | 1 |  Michael Schumacher | Ferrari | 60 | +1.15,322 | 10. | 3 |
| 7. | 2 |  Rubens Barrichello | Ferrari | 60 | +1.16,567 | 6. | 2 |
| 8. | 17 |  Ralf Schumacher | Toyota | 60 | +1.19,212 | 9. | 1 |
| 9. | 16 |  Jarno Trulli | Toyota | 60 | +1.20,851 | 5. |  |
| 10. | 12 |  Felipe Massa | Sauber-Petronas | 59 | +1 krs. | 16. |  |
| 11. | 7 |  Mark Webber | Williams-BMW | 59 | +1 krs. | 12. |  |
| 12. | 8 |  Nick Heidfeld | Williams-BMW | 59 | +1 krs. | 14. |  |
| 13. | 14 |  David Coulthard | Red Bull-Cosworth | 59 | +1 krs. | 13. |  |
| 14. | 11 |  Jacques Villeneuve | Sauber-Petronas | 59 | +1 krs. | 11. |  |
| 15. | 15 |  Christian Klien | Red Bull-Cosworth | 59 | +1 krs. | 15. |  |
| 16. | 4 |  Takuma Satō | BAR-Honda | 58 | +2 krs. | 8. |  |
| 17. | 18 |  Tiago Monteiro | Jordan-Toyota | 58 | +2 krs. | 20. |  |
| 18. | 21 |  Christijan Albers | Minardi-Cosworth | 57 | +3 krs. | 18. |  |
| 19. | 20 |  Patrick Friesacher | Minardi-Cosworth | 56 | +4 krs. | 19. |  |
| Kesk. | 19 |  Narain Karthikeyan | Jordan-Toyota | 10 | Sähköt | 17. |  |
Lähde:
Muuta

Kimi Räikkösen ja Tiago Monteiron sijoitusta pudotettiin kymmenellä moottorivaihdon takia.
Kimi Räikkösen 10. nopein kierros.
Williamsin 500. kilpailu.
Patrick Friesacherin uran viimeinen kilpailu.
Aiheesta muualla

Kuvia tai muita tiedostoja aiheesta Britannian Grand Prix 2005 Wikimedia Commonsissa
Formula 1 -luokan Britannian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Silverstone Circuit (1950–1954, 1956, 1958, 1960, 1963, 1965, 1967, 1971, 1973, 1975, 1977, 1979, 1981, 1983, 1985, 1987–) Aintree Racecourse (1955, 1957, 1959, 1961–1962) Brands Hatch (1964, 1966, 1968, 1970, 1972, 1974, 1976, 1978, 1980, 1982, 1984, 1986)
Formula 1 -kausi 2005
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Australia |  Malesia |  Bahrain |  San Marino |  Espanja |  Monaco |  Eurooppa |
|  Kanada |  Yhdysvallat |  Ranska |  Britannia |  Saksa |  Unkari |  Turkki |
|  Italia |  Belgia |  Brasilia |  Japani |  Kiina |  |  |
Britt

| Britt |
| --- | --- |
Nimipäivä:   
– suomenkielinen:  –
– ruotsinkielinen:  7. lokakuuta
– ortodoksinen:  –
Muunnelmia:  Britta, Brita, Brit
Vastineita eri kielissä:  –
Nimen alkuperä:  Birgitta
Infobox OKNimi-testi OK: 
Britt on naisen etunimi, skandinaavinen lyhentymä nimestä Birgitta.
Suomessa Britt-nimisiä henkilöitä on Digi- ja väestötietoviraston tietojen mukaan ollut vuoden 2019 loppuun mennessä noin 620. Brittin nimipäivä on suomen­ruotsalaisen kalenterin mukaan 7. lokakuuta, Birgitan päivänä.
Tunnettuja Britt-nimisiä

Britt Allcroft (s. 1943), englantilainen elokuvaohjaaja ja -käsikirjoittaja
Britt Ekland (s. 1942), ruotsalainen näyttelijä
Britt G. Hallqvist (1914–1997), ruotsalainen kirjailija
Britt Janyk (s. 1980), kanadalainen alppihiihtäjä
Britt Karin Larsen (s. 1945), norjalainen kirjailija ja runoilija
Britt Lundberg (s. 1963), ahvenanmaalainen poliitikko
Britt Lundén, o.s. Strandberg (s. 1934), ruotsalainen viestihiihtäjä ja olympiavoittaja
Britt Mogård, o.s. Östlund (1917–2012), ruotsalainen poliitikko
Britt Ingunn Nydal (s. 1989), norjalainen maastohiihtäjä ja suunnistaja
Britt Robertson (s. 1990), yhdysvaltalainen näyttelijä
Jurvala (Luumäki)

Jurvala on kylä Luumäellä. Siellä on noin 1 200 asukasta. Jurvalassa on esimerkiksi ravintola, hotelli, ruokakauppa, koulu, päiväkoti, kirjasto ja paloasema. Tilastollisessa taajamaluokituksessa Jurvala on osa Luumäen asemanseudun taajamaa.
Kylän halki kulki aiemmin ruuhkainen ja vaarallinen Kuutostie, mutta kun nelikaistainen ohitustie valmistui elokuussa 2017, kylä rauhoittui. Kylän halkova tie saa uuden nimen Itsenäisyydentie. Lähellä on muun muassa P. E. Svinhufvudin kotimuseo Kotkaniemi ja Salpalinja.
Nykyisin kylän merkittävimmät työllistäjät ovat Etelä-Karjalan Osuuskauppa, Aurek, Hotelli Salpa sekä Kangasvarren koulu ja päiväkoti.
Historia

Jurvalassa on ollut mm. tehdas, joka tuotti puutavaraa sekä UFO-niminen kahvila, Shellin ja Esson huoltoasema, kartingrata, K-kauppa ja Osuuspankki. 1960-luvun alkupuolella perustettiin Luumäen motelli, joka nyt toimii nimellä Hotelli Salpa. Kylällä oli myös kahvila-ravintola Taverna, joka paloi marraskuussa 2016.
Jurva (etunimi)

Jurva on vanha suomalainen miehen etunimi. Sen tiedetään olleen käytössä jo vuonna 1405.
Keskiajalla Jurva on esiintynyt Suomessa paitsi etunimenä myös useiden talojen ja kylien nimenä. Kielitieteilijä Viljo Nissilä on pitänyt näiden nimien lähtömuotona roomalaiskatolisuuteen liittyvää miehennimeä Georgius. Hän on tulkinnut, että Jurva olisi kehittynyt Georgiuksen vanhoista saksalaisista muunnelmista Jurge, Jurgen ja Jurgis. Tämä teoria ei ole kuitenkaan saanut varauksetonta kannatusta muilta nimistöntutkijoilta. Esimerkiksi Timo Alanen on puoltanut toisenlaista näkemystä, jonka mukaan Jurva olisi muinaisruotsalaista perua.
Jurva on nykyään yleisempi sukunimenä kuin etunimenä. Digi- ja väestötietoviraston etunimitilastoon on vuoteen 2022 mennessä kirjattu noin 10–20 Jurva-nimistä miestä.
Nimipäivä

Suomalaista nimipäiväkalenteria uudistettiin perusteellisesti 1920-luvulla, ja silloin almanakasta poistettiin paljon vierasperäisiä, ”epäsuomalaisiksi” katsottuja nimiä. Tilalle otettiin muun muassa nimi Jurva, joka miellettiin ”aitosuomalaiseksi”. Vuosina 1929–1949 Jurvalla oli almanakassa nimipäivä 24. syyskuuta. Kun nimi ei saavuttanut suosiota, se poistettiin kalenterista.
Busters

Busters on vuonna 1974 perustettu suomalainen rockyhtye. Bändi on syntynyt Helsingin Norssin koulukavereiden pohjalta, mutta siinä on soittanut muutamia tämän päivän muusikoita kuten Honey Aaltonen, Tero Rikkonen, Veli-Pekka Oinonen, Kimmo Kosenius (Problems?, Woude), Risto Schiray (Problems?, Woude) sekä Risto Rinne (Kake Singers). Yhtye on keikkaillut ahkerasti ja soittanut mm. Maarit ja Sami Hurmerinnan, Eero Raittisen ja Mato Valtosen kera. Bändi on keikkaillut niin Tavastialla, Vanhalla kuin edesmenneellä Natsallakin. Perinteinen kesän keikka Kuohijoella 2011 teki jälleen yleisöennätyksen ministeritason vieraita myöten – myös bändin uusin oma kappale "Kuohijoki" julkaistiin siellä.
Jäsenet

Honey Aaltonen – rummut
Lauri Karhuvaara – laulu
Jyri Lehtonen – kitara
Risto Schiray – kitara, laulu
Tero Rikkonen – kitara, laulu
Timo Virtaneva – basso
Julkaisut

Pöytälaatikosta 1993 (JLNBF-001), hyväntekeväisyyslevy LC Floorankentän kanssa tukemaan Eläintarhan ala-astetta ja Käpylän lastenkotia.
Farkut (säv. sov. Jyri Lehtonen, san. Lauri Karhuvaara)
I´m not so far away (säv. san. sov. Jyri Lehtonen)
Nuoruutein (säv. sov. Jyri Lehtonen, san. Lauri Karhuvaara)
Nuori rokkari (säv. sov. Jyri Lehtonen, san. Lauri Karhuvaara)
Let´s boogie (säv. sov. Jyri Lehtonen)
Pain of my life (säv. sov. Jyri Lehtonen)
Matkani unelma (säv. J. Lehtonen, san. L. Karhuvaara, sov. Seppo Hiltunen)
Bafe´s factory (säv. sov. Jyri Lehtonen)
Sunnuntaita vasten (säv. sov. Jyri Lehtonen, san. Lauri Karhuvaara)
G´blues (säv. J. Lehtonen, sov. Kimmo Kosenius - J. Lehtonen - T. Virtaneva)
Älä jätä kesken (säv. san. Risto Rinne, sov. Jyri Lehtonen - Risto Rinne)
Maria (säv. san. Jukka Kosonen, sov. Jukka Kosonen - Jyri Lehtonen)
Aurinkokellonaikaan (säv. san. Jukka Kosonen, sov. J. Kosonen - J. Lehtonen)
Aikaa lokakuun (säv. san. Jaakko Koskinen, sov. Jyri Lehtonen)
Blue sky (säv. Jyri Lehtonen, sov. Olavi Kolliander - Tommi Nieminen - Timo Seppälä - Kyösti Suokas - Tarja Syväoja)
Nuoria oltiin (säv. san. Risto Rinne, sov. Jyri Lehtonen - Risto Rinne)
Pop & Rock 2009 (MICD-0905)
Nuoruutein, Live at Tavastia 3.8.2009
Digitaaliset julkaisut
Farkut - Live at Vanha ylioppilastalo 11.11.2005
Bafe´s Factory - Live at Vanha ylioppilastalo 11.11.2005
Nuoruutein - Live at Tavastia 3.8.2009
Kuka mitä häh - Live a Bilia Kaivoksela 12.2.2011 (guest Mato Valtonen)
Dancing Shoes - Live a Bilia Kaivoksela 12.2.2011
Aiheesta muualla

Bustersin viralliset sivut
Huomenta Suomen Lauri Karhuvaara onkin rokkimies Mtv3.fi 01.11.2009
Helsingin Sanomien artikkeli hyväntekeväisyyslevystä
Johannes Weltzer

| Mitalit> Maa:   Tanska. Olympialaiset .Taidekilpailut | Mitalit> Maa:   Tanska. Olympialaiset .Taidekilpailut | Mitalit> Maa:   Tanska. Olympialaiset .Taidekilpailut | Maa:   Tanska> .Taidekilpailut |
| --- | --- | --- | --- |
|  Pronssia | Amsterdam 1928 | lyriikka |  |
Christian Johannes Weltzer (4. helmikuuta 1900 – 3. syyskuuta 1951) oli tanskalainen runoilija. Hän sai vuoden 1928 kesäolympialaisissa Amsterdamissa pronssia lyyrisestä työstään Symphonia Héroïca.
BusyBox

| BusyBox |
| --- | --- |

Luoja:  Bruce Perens
Tiedot
Lisenssi:  GPLv2
Aiheesta muualla
Verkkosivusto
Versiohallinta
BusyBox on ohjelmisto, joka toteuttaa useita Unix-työkaluohjelmia yhdessä suoritettavassa tiedostossa. Ohjelmisto on pääasiassa POSIX-yhteensopiva ja sitä voi käyttää monessa ympäristössä, mutta jotkut työkaluista on suunniteltu Linux-ytimen rajapintoja varten. BusyBox on GNU GPL v2 -lisenssillä julkaistu vapaa ohjelmisto.
Historia

Projektin aloitti Bruce Perens vuonna 1995. Tavoitteena oli kehittää ympäristö, joka mahtuisi yhdelle levykkeelle, ja jota voi käyttää Debian-käyttöjärjestelmän asennuslevynä ja asennuksen korjaukseen. Perens julisti projektin saavuttaneen tavoitteensa ja tulleen valmiiksi 1996 eikä osallistunut sen kehitykseen sen jälkeen.
Vuonna 1998 Erik Andersen jatkoi BusyBoxin kehitystä  Lineo-yhtiöllä tarkoituksena luoda kattava paketti sulautettuihin Linux-järjestelmiin. Andersen yhdisti pakettia ylläpitäneiden Enrique Zanardin (Debianilla) ja Dave Cinegem (Linux Router Project) muutokset ja perusti sähköpostilistan ja verkkosivuston projektille.
Lokakuussa 2004 julkaistun BusyBox 1.0:n jälkeen Rob Landley otti projektin ylläpidon ja kehitti sitä edelleen.
Syksyllä 2006 BusyBoxin kehittäjät riitelivät keskenään ohjelmiston lisenssistä. Projekti päätti olla ottamatta käyttöön GNU Public License Version 3:a. Keskusteluun osallistui myös Bruce Perens, joka ei ollut osallistunut projektiin kymmeneen vuoteen ja syytti muita siitä että he yrittivät poistaa hänen kirjoittamansa koodin ohjelmistosta. Riitelyn seurauksena Rob Landley erosi projektista, aloitti oman vastaavan toybox-projektinsa ja pääylläpitäjäksi tuli Denys Vlasenko.
toybox käyttää BSD-lisenssiä GPLv2:n sijaan, ja siitä on tullut jopa BusyBoxia levinneempi, sillä ohjelmisto otettiin osaksi Googlen Android-käyttöjärjestelmää.
Toiminta

BusyBox sisältää yli 200 komentoa ja työkalua jotka käännetään yhteen ohjelmatiedostoon. Paketissa on mm. korvaajat Linuxissa käytetyille apuohjelmapaketeille util-linux ja GNU Core Utilities. BusyBoxin työkaluissa on yleisesti vähemmän toimintoja kuin GNU-projektin työkaluissa, mutta se toteuttaa suhteellisen toimivan POSIX-ympäristön.
Paketti on modulaarinen ja muokattava; haluttavat ominaisuudet valitaan käännösaikaan, mikä mahdollistaa valita vain tarvittavat työkalut.
Kaikki komennot ovat yhdessä ohjelmatiedostossa, tyypillisesti /bin/busybox. Näitä voi kutsua esim. tyyliin /bin/busybox ls, joka toimii kuten komento ls ja tulostaa hakemiston sisällön. Tyypillisesti BusyBoxia käytetään kuitenkin siten että ohjelmatiedostoon luodaan symbolisia linkkejä eri nimillä ja ohjelma toimii sen mukaan millä nimellä sitä kutsutaan.
GPL-oikeudenkäynnit

Vuonna 2007 Software Freedom Law Center (SFLC) nosti New Yorkissa kanteen Monsoon Multimediaa vastaan, kun yhtiö sisällytti BusyBoxin osana firmware-päivitystä, eikä yhtiöön saatu yhteyttä lisenssin noudattamiseksi. 
Tämä oli tiettävästi ensimmäinen kerta kun GPL-lisenssiä testattiin oikeudessa. Juttu sovittiin kuitenkin ilman tuomiota ja Monsoon taipui lisenssin noudattamiseen ja maksoi julkistamattoman summan korvauksia Landleylle ja Andersenille.
Samana vuonna SFLC nosti oikeusjutut Xterasysia, High-Gain Antennasia ja Verizon Communicationsia vastaan. Vuonna 2008 oikeuteen joutuivat Bell Microproducts ja Super Micro Computer.
Joulukuun 2009 oikeusjutussa vastaajia oli 14, mukaan luettuna Best Buy, JVC, Samsung ja Westinghouse.
Kaikki oikeusjutut ovat päättyneet ilman tuomiota kun vastaajat ovat toimineet lisenssin mukaan ja maksaneet oikeudenkäyntikulut ja korvauksia ohjelmiston ylläpitäjille.
Jure Zdovc

| Mitalit | Mitalit | Mitalit |  |
| --- | --- | --- | --- |
|  Zdovc vuonna 2015. |  Zdovc vuonna 2015. |  Zdovc vuonna 2015. |  |
Maa:   Jugoslavia
Miesten koripallo
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Argentiina 1990 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Jugoslavia 1989 |  |  |
|  Kultaa | Italia 1991 |  |  |
Jurij "Jure" Zdovc (s. 13. joulukuuta 1966 Maribor, Slovenian ST, Jugoslavia) on slovenialainen koripallovalmentaja ja kilpauransa päättänyt koripalloilija, joka edusti maajoukkuetasolla Jugoslaviaa ennen maansa itsenäistymistä.
Zdovc kuului Jugoslavian maajoukkueeseen, joka saavutti olympiahopeaa Soulissa 1988, maailmanmestaruuden Argentiinassa 1990 ja Euroopan mestaruuden Jugoslaviassa 1989 sekä Italiassa 1991. Slovenian itsenäistyttyä Zdovc edusti sen maajoukkuetta useissa EM-kilpailuissa.
Pelaajauransa jälkeen Zdovc on toiminut päävalmentajana muun muassa Venäjällä ja Turkissa sekä Slovenian maajoukkueessa.
Aiheesta muualla

Kuvia tai muita tiedostoja aiheesta Jure Zdovc Wikimedia Commonsissa
Profiili FIBA Archive (englanniksi)
Profiili FIBA Archive (englanniksi)
Jugoslavian joukkue – Kesäolympialaiset 1988
4 Petrović |
5 Radulović |
6 Čutura |
7 Kukoč |
8 Paspalj |
9 Obradović |
10 Zdovc |
11 Vranković |
12 Divac |
13 Rađa |
14 Arapović |
15 Cvjetičanin |
Valmentaja Ivković
Jugoslavian joukkue – Koripallon EM-kilpailut 1989
4 Petrović |
5 Radulović |
6 Čutura |
7 Kukoč |
8 Paspalj |
9 Zdovc |
10 Radović |
11 Vranković |
12 Divac |
13 Danilović |
14 Rađa |
15 Primorac |
Valmentaja Ivković
Jugoslavian joukkue – Koripallon MM-kilpailut 1990
4 Petrović |
5 Perasović |
6 Čutura |
7 Kukoč |
8 Paspalj |
9 Zdovc |
10 Obradović |
11 Ćurčić |
12 Divac |
13 Komazec |
14 Jovanović |
15 Savić |
Valmentaja Ivković
Jugoslavian joukkue – Koripallon EM-kilpailut 1991
4 Sretenović |
5 Perasović |
6 Đorđević |
7 Kukoč |
8 Paspalj |
9 Zdovc |
10 Danilović |
11 Jovanović |
12 Divac |
13 Komazec |
14 Rađa |
15 Savić |
Valmentaja Ivković